อู๋ เพ่ย์ฝู

[thumb|อู๋บนหน้าปกนิตยสาร[ไทม์เมื่อวันที่ 8 กันยายน ค.ศ. 1924 ถือเป็นชาวจีนคนแรกที่ปรากฏบนหน้าปกนิตยสาร]]
**อู๋ เพ่ย์ฝู** (; 22 เมษายน ค.ศ. 18744 ธันวาคม ค.ศ. 1939) เป็นนายทหารและนักการเมืองชาวจีนที่มีบทบาทสำคัญในการเมืองจีนช่วงต้นคริสต์ศตวรรษที่ 20 และยังเป็นหนึ่งในขุนศึกคนสำคัญที่กุมอำนาจในสาธารณรัฐจีน หลังจากการล้มล้างราชวงศ์ชิงและเข้าสู่สมัยขุนศึก

เขาเกิดในครอบครัวพ่อค้ามณฑลซานตงเขาสอบผ่านเป็นข้าราชการขุนนางท้องถิ่นตั้งแต่อายุยังน้อยแต่ต่อมาเขาต้องถูกบีบบังคับให้ลาออกเพราะไปทำให้ขุนนางท้องถิ่นไม่พอใจ
อู๋เข้ารับราชการทหารในกองทัพหลังจากละทิ้งอาชีพราชการพลเรือนตามแบบลัทธิขงจื๊อโดยเขาเข้าร่วมกองทัพห้วยเขาเข้าโรงเรียนทหารเป่าติ้งช่วงปี1904สงครามรัสเซีย–ญี่ปุ่นเขามีบทบาทในการเป็นเจ้าหน้าที่ข่าวกรองให้กับทางฝั่งญี่ปุ่นเขาถูกกองทัพรัสเซียจับได้แต่หนีออกมาได้ต่อมาปี1906เขาเข้ารวมกองทัพใหม่เป็นผู้ใต้บังคับบัญชาของยฺเหวียน ชื่อไข่ ช่วงปี1910เขาได้รับคำสั่งให้ปราบกลุ่มโจรท้องถิ่นเขาร่วมมือกับจาง จั้วหลินและสามารถปราบกลุ่มโจรได้สำเร็จและหลังจากยฺเหวียนถึงแก่อสัญกรรมช่วงอู๋ก็ยังคงอยู่ใต้การบังคับบัญชาของเฉา คุน อดีตผู้บังคับบัญชาของตนในช่วงเริ่มแรกช่วงขบวนการ 4 พฤษภาคมเขาเป็นขุนศึกเพียงไม่กี่คนที่สนับสนุนฝั่งนักศึกษาทำให้เขาได้รับการนับถือจากกลุ่มศึกษาเป็นอย่างมากจากนั้นเมื่อเกิดการแบ่งฝักแบ่งฝ่ายของกลุ่มขุนศึกที่เข้าควบคุมการเมืองของประเทศ อู๋ที่ขณะนี้เป็นผู้ใต้บังคับบัญชาของเฉา คุน ก็ได้กลายเป็นส่วนหนึ่งของก๊กจื๋อลี่

ในช่วงทศวรรษ 1920 อู๋กลายเป็นขุนศึกคนสำคัญ โดยมีบางมณฑลอยู่ภายใต้การควบคุมโดยตรง และบางแห่งอยู่ภายใต้อิทธิพลของตน เขามีอำนาจในการแต่งตั้งผู้สนับสนุนของตนเข้าดำรงตำแหน่งสำคัญ และใช้กำลังทหารกดดันฝ่ายพลเรือน เช่นเดียวกับขุนศึกคนอื่น ๆ ในยุคนั้นอย่างเฝิง ยฺวี่เสียง แต่ต่างจากหยาน ซีชาน ตรงที่ฐานอำนาจของอู๋ไม่ได้มั่นคงถาวร จุดประสงค์ของอู๋ คือ มุ่งเน้นการรวมประเทศจีนเป็นหลัก โดยไม่ได้ดำเนินนโยบายปฏิรูปสมัยใหม่ในพื้นที่ที่ตนควบคุมเหมือนหยาน หรือการเปลี่ยนแปลงทางสังคมแบบที่เฝิงทำ ในเวลานั้น เขาถือเป็นผู้นำทางทหารหลักของก๊กจื๋อลี่ ต่อมาเมื่อ ค.ศ. 1920 ก๊กจื๋อลี่ได้โค่นล้มอำนาจของก๊กอานฮุยที่ปกครองรัฐบาลเป่ย์หยาง หลังจากทั้งสองกลุ่มร่วมสร้างพันธมิตรที่ขาดเสถียรภาพ และเขากับเฉา คุน ได้เข้าควบคุมรัฐบาลของประเทศนับตั้งแต่ ค.ศ. 1922 ถึง ค.ศ. 1924 หลังจากเอาชนะเหนือก๊กเฟิ่งเทียนของจาง จั้วหลิน อย่างไรก็ตาม ก๊กจื๋อลี่กลับพ่ายแพ้ต่อก๊กเฟิ่งเทียนที่กลับมาแข็งแกร่งใน ค.ศ. 1925 ทำให้อู๋ต้องเกษียณตนเองจากเส้นทางการเมือง จนกระทั่งกลับมามีอำนาจอีกครั้งใน ค.ศ. 1926 ต่อมาเขาต้องเผชิญหน้ากับการกรีธาทัพขึ้นเหนือของพรรคก๊กมินตั๋ง และเฝิง ยฺวี่เสียง อดีตผู้ใต้บังคับบัญชาของตน และสุดท้ายก็พ่ายแพ้ เนื่องจากไม่สามารถเอาชนะกองกำลังพันธมิตรของฝ่ายตรงข้าม และขุนศึกใจกลุ่มจื่อลี่เริ่มแปรพักตร์ไปเข้ากับกองทัพปฏิวัติแห่งชาติรวมถึงขาดการประสานงานกับขุนศึกคนอื่น ๆค.ศ.1927เขาหนีไปเสฉวนที่ถูกปกครองโดย หยาง เซ็น พันธมิตรและลูกน้องเก่าช่วงที่เขาอยู่เสฉวนเขาไม่มีบทบาทอะไรเลยเขามักจะแต่งกลอนศึกษาลัทธิขงจื๊อและพุทธศาสนา ต่อมาอู๋จึงถอนตัวจากการเมืองอีกครั้งใน ค.ศ. 1928 และย้ายไปอยู่ปักกิ่งเพื่อใช้ชีวิตในวัยเกษียนในปีค.ศ.1932

ในช่วงค.ศ 1938ถึง1939 เขาได้มีการเจรจากับทางการญี่ปุ่นหลายครั้ง ซึ่งต้องการให้เขาเข้าร่วมในแผนการทางการเมืองต่าง ๆ แต่เขาปฏิเสธที่จะร่วมมือกับญี่ปุ่นมีครั้งนึงเขายื่นข้อเสนอจะกลับมาเป็นผู้นำรัฐบาลทางภาคเหนือแต่ญี่ปุ่นต้องถอนทหารออกจากจีนทั้งหมดแต่ญี่ปุ่นได้ปฏิเสธ จนกระทั่งเสียชีวิตอย่างกะทันหันใน ค.ศ. 1939โดยติดเชื้อในกระแสเลือดคณะกำลังถอนฟันโดยหมอญี่ปุ่นหลังจากที่เขากินเกี๊ยวเนื้อแพะมีข่าวลือว่าเขาถูกลอบสังหารโดยสายลับญี่ปุ่นคณะถอนฟัน เจียง ไคเชกได้ยกย่องเขาที่เป็นขุนศึกไม่กี่คนที่ไม่เข้าร่วมกับรัฐบาลหุ่นเชิดญี่ปุ่น

## อ้างอิง

## บรรณานุกรม
* 
* 
* 
* 
* 

## แหล่งข้อมูลอื่น

* ''Life'' magazine coverage of Wu Peifu's funeral
* 

หมวดหมู่:นักการเมืองจีน
หมวดหมู่:เสียชีวิตจากยาพิษ